laion/Wikipedia-Exotic huggingface dataset:
סיפונופידיים

סיפונופידיים (שם מדעי: Siphonopidae) היא משפחה של דו-חיים מסדרת חסרי רגליים. בעבר הייתה חלק ממשפחת התולעניים. התולעניים מזכירים במראם תולעת גדולה ומכאן שמם. בני המשפחה חיים באמריקה הדרומית והם מזכירים את משפחת הדרמופידיים, שגם היא חיה באותו אזור. לבני המשפחה עיניים קטנות בתוך גולגולת חזקה וגדולה, יש להם מעט שיניים בלסת התחתונה ובעלי רצועות טבעתיות סביב לגופם. הפה מצוי מתחת לגולגולת והם חסרי זנב. כל המינים במשפחה מטילים ביצים. משפחת סיפונופידיים (Siphonopidae) סוג Brasilotyphlus סוג ומין יחיד Caecilita iwokramae סוג ומין יחיד Luetkenotyphlus brasiliensis סוג Microcaecilia סוג Mimosiphonops סוג Parvicaecilia סוג ומין יחיד Praslinia cooperi סוג סיפונן (Siphonops) מדיה וקבצים בנושא סיפונופידיים בוויקישיתוף סיפונופידיים, באתר ITIS (באנגלית) סיפונופידיים, באתר NCBI (באנגלית) סיפונופידיים, באתר האנציקלופדיה של החיים (באנגלית) סיפונופידיים, באתר GBIF (באנגלית)
תולעני מים

תולעני מים (שם מדעי: Typhlonectidae) היא משפחה של דו-חיים מסדרת חסרי רגליים החיים בטבע רק באזור המזרחי של הרי האנדים בדרום אמריקה. הם נראים כמו תולעים מוארכים ובעלי עיניים קטנות. תולענים אלה המשריצים צאצאים חיים, מסוגלים לחיות מתחת למים ורובם מימיים לחלוטין, למרות שהסוגים Chthonerpeton ו־Nectocaecilia הם חצי מימיים. אלו החיים במים הם חסרי ריאות כלל ונושמים בעזרת העור ובעזרת זימים חיצוניים. רוב המינים הם טורפים הניזונים ממגוון יצורים מימיים הקטנים מהם, בעיקר חרקי מים וחסרי חוליות. המין הגדול במשפחה הוא Atretochoana eiselti שאורכו עד 100 ס"מ. שאר המינים מגיעים לאורך 20–60 ס"מ. משפחת תולעני מים (Typhlonectidae) סוג ומין יחיד Atretochoana eiselti סוג Chthonerpeton מין Chthonerpeton arii מין Chthonerpeton braestrupi מין Chthonerpeton exile מין Chthonerpeton indistinctum מין Chthonerpeton noctinectes מין Chthonerpeton onorei מין Chthonerpeton perissodus מין Chthonerpeton viviparum סוג ומין יחיד Nectocaecilia petersii סוג ומין יחיד Potomotyphlus kaupii סוג תּוֹלְעַן מַּיִם (Typhlonectes) מין Typhlonectes compressicauda מין Typhlonectes natans מדיה וקבצים בנושא תולעני מים בוויקישיתוף תולעני מים, באתר ITIS (באנגלית) תולעני מים, באתר NCBI (באנגלית) תולעני מים, באתר האנציקלופדיה של החיים (באנגלית) תולעני מים, באתר GBIF (באנגלית)
משחק הוגן

האם התכוונתם ל... משחק הוגן (סרט, 1995) – סרט פעולה אמריקאי בכיכובם של סינדי קרופורד וויליאם בולדווין משחק הוגן (סרט, 2010) – מותחן פוליטי אמריקאי בכיכובם של נעמי ווטס ושון פן הוגן
אשר גל

אשר גל (נולד ב-1 באוגוסט 1952) הוא משורר ומתרגם. אשר גל נולד בתל אביב ב-1 באוגוסט 1952. הוא בעל תואר שני בקולנוע מאוניברסיטת תל אביב, ומשמש מורה לקולנוע ומרכז מגמת הקולנוע, בבית הספר התיכון ברנקו וייס ע"ש הרצוג, שבמועצה האזורית גזר. גל הוא בוגר כיתת השירה הראשונה של הליקון (תשנ"ד). בנוסף לכתיבת שירה, הוא מתרגם שירה מיידיש לעברית. שירים ותרגומים שלו ראו אור בכתבי עת, בהם "הליקון", "מאזנים", "עיתון 77", "גג", "נתיבים" ו"ביטאון שירה". כמו כן התפרסמו שיריו באנתולוגיה מקוונת לשירה עברית ובאתרי אינטרנט נוספים. ב-2002 זכה במקום השני בתחרות "שירים באור מלא" של מפעל הפיס. נכון למאי 2016 ראו אור שלושה ספרי שירה שלו. בשירתו משתקפת אהבה לקולנוע ישן. שירתו מתאפיינת בחיפוש אחר מציאות נוסטלגית ורומנטית, זאת לעיתים כאנטי-תזה למציאות הממשית. הממלכה (הליקון, 2006) השתקפויות (קשב לשירה, 2012) ונהר אינו יוצא מעדן (פרדס, 2015) שירים באנתולוגיה מקוונת לשירה עברית אשר גל מתארח בתוכנית "שורות קצרות", פברואר 2013 אשר גל, במיזם "סופרים קוראים" של המרכז לספריות וספרות בישראל מערכת וואלה! NEWS‏, שיר של שבת: עם המשורר אשר גל, באתר וואלה, 24 באפריל 2015 שיר באתר ליריקה, פברואר 2016 שמעון רוזנברג: מאמר על ספר שיריו ונהר אינו יוצא מעדן, בכתב העת "נתיבים" מתוך עמוד הפייסבוק של אשר גל
הוגן

האם התכוונתם ל... הוגן (תקופה) (Hōgen) - תקופה בהיסטוריה של יפן, המוגדרת בין אפריל 1156 לאפריל 1159 מרד הוגן – מלחמת אזרחים קצרה שמטרתה הייתה לפתור את הסכסוך לגבי ירושת כס הקיסרות היפני שימוש הוגן – מונח מתחום דיני זכויות יוצרים סחר הוגן – שיטה אלטרנטיבית לשיטת הסחר הרווחת כיום בעולם, הנקראת "סחר חופשי" אישור סחר הוגן – מערכת של אישורים שנועדה לאפשר לזהות מוצרים שעומדים בתקנים של סחר הוגן הוועדה לסחר הוגן – ועדה בממשלת יפן האחראית על אכיפת החוק למניעת מונופול הזכות להליך הוגן – אחת מזכויות האדם הבסיסיות, הקובעת שאדם שנמצא בהליך של העמדה לדין, תישמרנה זכויותיו כאדם שווי הוגן – מונח מתחום החשבונאות והכלכלה חלוקה הוגנת – בעיה בתורת המשחקים תקנות אופ"א לתחרות כלכלית הוגנת ("פייר פליי פיננסי") - תקנות שמטרתן להגביר את השוויון והתחרותיות בין קבוצות כדורגל המשתתפות במפעלי אופ"א השונים עסקה הוגנת – הכינוי בו השתמש נשיא ארצות הברית תאודור רוזוולט לתיאור מדיניות הפנים שלו אמצעי הגרלה (מטבע, קובייה, רולטה) נקרא הוגן אם התוצאות שלו מתפלגות באופן אחיד הגינות משחק הוגן (סרטי קולנוע) הוגאן (פירושונים)
דובי זכאי

דובי זכאי (נולד ב-20 באוגוסט 1948, בחיפה) הוא עיתונאי, עורך גרפי, מאייר וצלם ישראלי. החל את דרכו העיתונאית בשבועון "הארץ שלנו" כמאייר וכעורך גרפי. אחר כך עבר לעיתון "הארץ" כגרפיקאי ומאייר ב"מוסף הארץ" ואחר כגרפיקאי וכמעצב של מוספים מיוחדים ושבועון "הארץ". עבר ל"ידיעות אחרונות", כעורך גרפי, מאייר וכותב. ב"ידיעות אחרונות" עבד במשך 22 שנה, במהלכן כתב טורים אישיים: בין השאר "שבת עם הילדה", מסלולי טיול במדור "מקום", וכן כתבות על תיירות בישראל ומחוצה לה. לאחר מכן עבר לעבוד עבור מערכת "מעריב", שם במשך כעשר שנים עסק בכתיבת מסלולי טיול וכתבות תיירות. מדורים שלו הופיעו כשלוש פעמים בשבוע. זכאי מפעיל וכותב באתר ma-come.com. כתבות פרי עטו התפרסמו באתרים ynet, טיולי, ו-nrg. בנוסף כותב כעיתונאי רכב באתר TheCar.co.il. 31 דרכים להעיר אותי (1996) - הוצאת ידיעות אחרונות. לאבא יש קרחת, יחד עם הסופר צחי שן (1999) - הוצאת ידיעות אחרונות. מקום טיולים למקומות מיוחדים (2000) - הוצאת ידיעות אחרונות. מקום לשניים, טיול למקומות רומנטיים (2004) - הוצאת ידיעות אחרונות. שבת עם הילדה (2004) - הוצאת ידיעות אחרונות. נגיעת מקום (2009) - הוצאת ספרית מעריב. נגיעת מקום 2 (2010) - הוצאת ספרית מעריב. טיול ראשוני (2014) - הוצאת עיריית ראשון לציון. אי האפשר (2022) - הוצאה עצמית. כמו כן אייר ספרים של סופרים אחרים: סמדר שיר, דודו דותן, אשרת ברקאי גואטה ועוד. ואף על פי חן (1990) - תערוכה איורים בנושא אף (אפים) - בית סוקלוב תל אביב. צויר בעיתון (1992) - תערוכת איורים שהתפרסמו בעיתונות - בית סוקלוב תל אביב. תערוכה קבוצתית (2002) - אגודת הקריקטוריסטים. 70x70 (שנת 2018) - תערוכות ציורים ואיורים - גלריה קיבוץ משמר העמק, עמק יזרעאל. אתר האינטרנט הרשמי של דובי זכאי דובי זכאי, ברשת החברתית פייסבוק האתר הרשמי של דובי זכאי, בארכיון האינטרנט
מגדל הטלוויזיה של ריאד

מגדל הטלוויזיה של ריאד (בערבית: برج تلفزيون الرياض; תעתיק מדויק: ברג' תלפזיון אלריאצ') הוא מגדל תקשורת הבנוי מבטון מזוין וממוקם במרכז הטלוויזיה של משרד התרבות והתקשורת של ערב הסעודית, ברחוב עמר אבן אל-עאץ בשכונת אל-ווישאם בריאד. גובהו של המגדל 170 מטר, ובעת שנבנה היה הגבוה ביותר בעיר ריאד ובערב הסעודית בכלל. המגדל נחשב עד היום למבנה המייצג של העיר ריאד. בניית המגדל החלה בשנת 1978 ונמשכה שלוש שנים, עד סיומה בשנת 1981. המגדל תוכנן על ידי חברת ADETE הגרמנית, כאשר הארכיטקט האחראי היה הצרפתי מוריס נוברינה, ונבנה על ידי חברת הבנייה הגרמנית DYWIDAG. למגדל רציף תצפית ומסעדה בראשה שבעבר היו פתוחים לציבור, אך כיום לא ניתן להיכנס אליהם ללא אישור מיוחד, מסיבות ביטחוניות. "Riyadh Television Tower". Structure.net .Robert Lacey, Inside the Kingdom, (New York: Viking Penguin, 2009), Chapter 17 "Riyadh's Buildings - TV Tower". simbacom.com
סטאבס

האם התכוונתם ל... אונה סטאבס – שחקנית אנגלייה אימוג'ן סטאבס – שחקנית ומחזאית אנגלייה הארי סטאבס – שם העט של האל קלמנט, סופר מדע בדיוני אמריקאי רג'ינלד אדוארד סטאבס – מושל מושבות בריטי סטאבס (חתול) – חתול שכיהן כראש עירייה
משחק חצי סגור

משחק חצי סגור, או פתיחת חייל המלכה הבודד, היא פתיחת אב בשחמט, שמאופיינת ברצף המהלכים הבאים: הלבן משחק 1. ד4 והשחור עונה לא סימטרית (כל מהלך מלבד 1...ד5) . 1. ד4 ב5 - פתיחה פולנית. 1. ד4 ג5 - הגנת בנוני הישנה. 1. ד4 פ-ג6 - הגנת פרש המלכה. 1. ד4 ד6 - הגנת וייד. 1. ד4 ה5 - גמביט אנגלונד. 1. ד4 ה6 2. ג4 ב6 - הגנה אנגלית. 1. ד4 ה6 2. ג4 ר-ב4+ - הגנת קרס. 1. ד4 פ-ו6 - הגנה הודית. 1. ד4 פ-ו6 2. ג4 ג5 3. ד5 - הגנת בנוני. 1. ד4 פ-ו6 2. ג4 ג5 3. ד5 ב5 - גמביט בנקו. 1. ד4 פ-ו6 2. ג4 פ-ג6 - הגנה מקסיקנית. 1. ד4 פ-ו6 2. ג4 ד6 3. פ-ג3 ה5 - הגנה הודית ישנה. 1. ד4 פ-ו6 2. ג4 ה5 - גמביט בודפשט. 1. ד4 פ-ו6 2. ג4 ה6 3. פ-ג3 ר-ב4 - הגנה נימצו-הודית. 1. ד4 פ-ו6 2. ג4 ה6 3. פ-ג3 ג5 4. ד5 - הגנת בנוני מודרנית. 1. ד4 פ-ו6 2. ג4 ה6 3. פ-ו3 ר-ב4+ - הגנה בוגו-הודית. 1. ד4 פ-ו6 2. ג4 ה6 3. פ-ו3 ב5 - הגנה פולנית. 1. ד4 פ-ו6 2. ג4 ה6 3. פ-ו3 ב6 - הגנה הודית של המלכה. 1. ד4 פ-ו6 2. ג4 ה6 3. פ-ו3 ג5 4. ד5 ב5 - גמביט בלומנפלד. 1. ד4 פ-ו6 2. ג4 ה6 3. ז3 - פתיחה קטלנית. 1. ד4 פ-ו6 2. ג4 ה6 3. ר-ז5 - התקפה נאו-הודית. 1. ד4 פ-ו6 2. ג4 ז6 3. פ-ג3 ד5 - הגנת גרינפלד. 1. ד4 פ-ו6 2. ג4 ז6 3. פ-ג3 ר-ז7 - הגנה הודית של המלך. 1. ד4 פ-ו6 2. פ-ו3 ה6 3. ר-ז5 - התקפת טורה. 1. ד4 פ-ו6 2. פ-ו3 ז6 - הגנה הודית מזרחית. 1. ד4 פ-ו6 2. ר-ז5 - התקפת טרומפווסקי. 1. ד4 ו5 - הגנה הולנדית. תורת הפתיחות בשחמט אנציקלופדיית פתיחות שחמט דייוויד הופר (אנ') וקן ויילד (אנ'), מדריך אוקספורד לשחמט (אנ'), הוצאת אוניברסיטת אוקספורד, 1992 ניק דה פיירמיאן, פתיחות שחמט מודרניות, רנדום האוס, מהדורה חמש עשרה, 2008
בז חופים

בז חופים (שם מדעי: Falco eleonorae) הוא עוף דורס קטן מהסוג בז השייך למשפחת הבזיים. נפוץ ביבשות אירופה, אסיה ואפריקה ובעיקר בים התיכון. בז חופים בישראל נחשב לעוף נדיר. בתי גידולו האופייניים הם מצוקים וחופים בקרבת הים. לעיתים קרובות הוא מקנן במושבות הממוקמות באיים סלעיים. השם המדעי של בז החופים הוא Falco eleonorae לזכר אליאונור די-ארבוראה ששלטה בסרדיניה בסוף המאה ה-14. די-ארבוראה חוקקה חוקים המגנים על בזים וניצים, כולל איסור "גנבת" גוזלים בעונת הקינון של הבז. בז החופים הוא דורס קטן ממדים, אורכו 42 ס"מ ואורך מוטות כנפיו 95 ס"מ. משקלו של בז החופים הבוגר יכול להגיע לכ-400 גרם. צבעי גופו כהים למדי וחזהו צבוע בצבע חום. כנפיו ארוכות במיוחד (כאשר הוא עומד במקום נראה שכנפיו מגיעות עד לסוף זנבו) וצבען חום-שחור. לבז החופים שני מצבים בהם הוא יכול להופיע, גוף אדמדם ולחי לבנה (70%) לעומת זאת ישנם בזי חופים בעלי צבע חום כהה (30%).  הבז הצעיר מנוקד כולו, שולי הנוצות בגבו בהירים, כיפה בהירה למדי בראשו ולחיים בצבע קרם. בז החופים מקנן באיים ומצוקים בים התיכון, מהאיים הקנריים, מרוקו, יוון וקפריסין. האוכלוסייה ברובה נמצאת בחורף במדגסקר ומעטים גם במזרח אפריקה. בשנים האחרונות נרשמה ירידה באוכלוסייה המקננת. בזי החופים נחשבים היום - "נדירים" ברמה האירופית אך לא בכל העולם. העובדה שהאוכלוסייה המקננת של בז החופים מרוכזת במספר קטן יחסית של מושבות, גורמת לכך שפגיעה במושבה מסוימת היא בעלת משמעות גדולה מאוד, יחסית, בעיקר לנוכח העובדה כי בזי חופים נאמנים מאוד לאתרי קינון ספציפיים. בישראל נחשב בז החופים לעוף נודד נדיר, וניתן לראותו בקיץ בעיקר בצפון הארץ ובמרכז. בקיץ 2021, נצפו מספר גדול מהרגיל של בזי חופים ותועדו בפעילות קבועה, בעיקר במעופי ציד מעל היער המפותח של הר מירון. מסלול הנדידה של בז החופים התגלה לאחרונה בניגוד להשערות קודמות, הוכח על ידי לוויין טלמטריה שמסלולו עובר ביבשת אפריקה. חוקרים ספרדיים וגרמנים הוכיחו בעזרת לוויין העוקב אחר חיות כי הוא נודד ביבשה דרך מדבר סהרה, משם ליערות גשם עד שמגיע קניה ולמוזמביק. המרחק הכולל שהוא עובר הוא כ-9,000 ק"מ לכיוון. בז החופים ניזון בעיקר מחרקים ולעיתים בעת נדידה, תעופה ודאייה הוא תופס ציפורים קטנות, מוריד מהן את הנוצות ואוכל אותן. בז החופים מתרבה בעונת הסתיו ומטיל כארבע ביצים. בעונה זו ישנה נדידה רבה של ציפורים לאזור קינונו לכן מנצל זאת הבז ונעזר בציפורי שיר בגידול צאצאיו. בנוסף, ציפורים נודדות רבות מתקשות לעוף וכך בז החופים יכול לצוד אותן במהירות וללמד את הצאצאים שלו לצוד. מיד עם תום גידול הגוזלים ופריחתם מן הקן, יוצאים הבוגרים ולאחריהם הצעירים לנדידה לפני הגעת החורף. זהו גם אחד המינים האירופאים האחרונים שהתגלו למדע. בז מדיה וקבצים בנושא בז חופים בוויקישיתוף בז חופים, באתר ITIS (באנגלית) בז חופים, באתר NCBI (באנגלית) בז חופים, באתר Animal Diversity Web (באנגלית) בז חופים, באתר Internet Bird Collection (באנגלית) בז חופים, באתר GBIF (באנגלית) בז חופים באתר הרשימה האדומה של IUCN אתר הצפרות הישראלי תצפית דיסקוס הגליל תופעה מסתורית: מספר חריג של בזי חופים בשמי הר מירון, באתר ynet, 14 ביולי 2021
ברווז צהוב-מצח

ברווז צהוב-מצח (שם מדעי: Mareca penelope) הוא מין ברווז בינוני בגודלו, בעל ראש עגלגל וצוואר קצר בצבע חום ומצח צהבהב. מוטת כנפיו היא כ-80 ס"מ, ואורך גופו כ-50 ס"מ. הוא נפוץ בעיקר בצפון אירופה ואסיה. בישראל הוא מצוי בחורף בצפון ובמרכז. לברווז יכולת תעופה מהירה וצלילה נמוכה. הוא ניזון מאוכל צמחוני, בעיקר מירק טרי. לברווז צהוב-מצח צוואר קצר, ראש גדול ומעוגל ומקור קצר. לזכר יש ראש וצוואר בצבע חום ומצח צהוב. חלקי הגוף האחוריים שחורים ושאר הגוף אפור. אצל הנקבה הבטן לבנה, צידי הגוף והצוואר חומים ושאר חלקי הגוף אפורים. ברווז צהוב-מצח דוגר באגמים רדודים, בביצות יער ונופי ביצות, בברכות, במאגרי מים, מקווי מים - גם בדרגת מליחות גבוהה - ולעיתים בשדות פתוחים. תפוצתו של ברווז צהוב-מצח היא בצפון אירופה ואסיה, בעיקר בצפון רוסיה- שם הוא דוגר בביצות יער, על גדות אגמים ובבריכות בטונדרה. ברווזים צהובי-מצח חורפים בישראל מחודש אוקטובר עד תחילת חודש מרץ. לעיתים יש עיכוב בנדידת הברווזים האלה צפונה והם יכולים להישאר בארץ עד סוף אפריל. הם מצויים בעיקר בצפון הארץ ובמרכזה. ריכוזים קבועים של ברווזים צהובי-מצח נמצאים בחורף במאגרי הגולן ובאגמון החולה. מידותיו של ברווז צהוב-מצח הן: אורך 42-50 ס"מ ומוטת כנפיים 71-80 ס"מ. משקלו הממוצע של הזכר כ-763 גרם ומשקלה הממוצע של הנקבה - 684 גרם. גודלו של הברווז הוא בינוני ביחס לשאר הברווזים. הוא בעל ראש מעוגל וגדול, יחסית, מקור קטן וזנב מחודד. ברווז צהוב-מצח עף בלהקות קטנות ושוהה בנפרד ממינים אחרים של ברווזים. בעת התעופה יש לו סימנים מאוד בולטים, צווארו הדק וכנפיו החיצוניות משוכים לאחור, הבטן הלבנה והזנב המחודד בולטים לעין. בנוסף, בעת שחייה צלילתו נמוכה וצווארו אסוף על גבו. ברווז צהוב-מצח הוא ברווז חששן, הממהר לצאת מפני המים ולחתור בכנפיו במהירות בעת סכנה. נוסף על כך, הזכר משמיע קולות שריקה הנשמעים למרחק. ברווז צהוב-מצח ניזון אך ורק ממזון צמחוני: מירק טרי, פלנקטון, עשבייה ירוקה ולעיתים מזרעים. עוזי פז ויוסי אשכול, מדריך מצולם לציפורים, הוצאה לאור: בית הוצאת כתר-ירושלים. [דרושה הבהרה] מדיה וקבצים בנושא ברווז צהוב-מצח בוויקישיתוף ברווז צהוב-מצח, באתר ITIS (באנגלית) ברווז צהוב-מצח, באתר NCBI (באנגלית) ברווז צהוב-מצח, באתר Animal Diversity Web (באנגלית) ברווז צהוב-מצח, באתר האנציקלופדיה של החיים (באנגלית) ברווז צהוב-מצח, באתר GBIF (באנגלית)  ברווז צהוב-מצח – מאגר המידע הלאומי לציפורי ישראל. ברווז צהוב-מצח באתר הרשימה האדומה של IUCN קיליאן מולראני, לארס סוונסון, דן צטרסטרוס ופיטר ג'. גרנט, הציפורים-המדריך השלם לציפורי אירופה וישראל, הקיבוץ המאוחד ברווז צהוב-מצח | אווזאים | ציפורים בישראל, באתר הצפרות הישראלי היינצל, פיטר ופרסלאו, הציפורים-מגדיר שדה שלם-ציפורי אירופה והמזרח התיכון, . אוזאיים - ברווז צהוב-מצח, באתר תצפית סיורי צפרות- מגדיר ציפורי ארץ ישראל דיוויד מ. קוטרידג' וריצ'רד פורטר, ציפורי ישראל והמזרח התיכון, .
אליעזר בן דודוהו

אליעזר בן דוֹדָוָהוּ ממרשה הוא דמות מקראית, נביא אשר ניבא בימי אחזיהו בן אחאב מלך ישראל ובסוף ימיו של יהושפט בן אסא מלך יהודה. עיר מוצאו של אליעזר, מרשה, הייתה עירם של בני משפחת לַעְדָה, המיוחסת לשֵׁלָה בנו של יהודה בן יעקב. ערך מורחב – אחזיה (מלך ישראל)#כישלון הקמת צי בעציון גבר בספר מלכים מסופר, כי ”יְהוֹשָׁפָט עָשָׂה אֳנִיּוֹת תַּרְשִׁישׁ לָלֶכֶת אֹפִירָה לַזָּהָב וְלֹא הָלָךְ כִּי-נִשְׁבְּרוּ אֳנִיּוֹת בְּעֶצְיוֹן גָּבֶר.” (ספר מלכים א', פרק כ"ב, פסוק מ"ט) לאחר מכן, הציע אחזיהו מלך ישראל (שבאותה תקופה הייתה בברית עם יהודה) לשלוח עמו אנשים ממלכת ישראל, כדי שיסייעו לו במסע לאופיר, אך יהושפט סירב להצעה. בספר דברי הימים הסיפור מורחב יותר ומסביר את הטעם לשבירת האניות ולסירוב יהושפט לעזרה. לאחר שנשברו האניות, בא הנביא אליעזר בן דודוהו ליהושפט, ואומר לו: וַיִּתְנַבֵּא אֱלִיעֶזֶר בֶּן-דֹּדָוָהוּ, מִמָּרֵשָׁה, עַל-יְהוֹשָׁפָט, לֵאמֹר: כְּהִתְחַבֶּרְךָ עִם-אֲחַזְיָהוּ, פָּרַץ ה' אֶת-מַעֲשֶׂיךָ, וַיִּשָּׁבְרוּ אֳנִיּוֹת, וְלֹא עָצְרוּ לָלֶכֶת אֶל-תַּרְשִׁישׁ. — ספר דברי הימים ב', פרק כ', פסוק ל"ז יהושפט מקבל את התוכחה, וכאשר אחזיה מציע לו עזרה הוא מסרב לקבלה. חכמי אבות דרבי נתן, למדו מפסוק זה על איסור להתחבר לרשע, המופיע באמרתו של נתאי הארבלי. ספר דברי הימים א', פרק ד', פסוק כ"א. לפי בעל מצודת דוד, ייתכן שהסיפור בדברי הימים איננו אותו סיפור המופיע למלכים, אלא שני ניסיונות שונים. פרק ט' הלכה ד' ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
כדורסל באולימפיאדת אתונה (2004)

אולימפיאדת 2004 נערכה באתונה, יוון. תחרויות הכדורסל נערכו בין ה-15 באוגוסט ל-28 באוגוסט. זו הייתה תחרות כדורסל ה-15 במשחקים האולימפיים. בתחרות גברים השתתפו 144 ספורטאים ב-12 ובתחרות הנשים השתתפו 143 כדורסלניות ב-12 נבחרות. המשחקים נערכו בהיכל האולימפי ובההיכל האולימפי אליניקו מדיה וקבצים בנושא כדורסל באולימפיאדת 2004 בוויקישיתוף תיאור התחרות תוצאות באתר פיב"א - גברים תוצאות באתר של פיב"א - נשים
ארמגדון (פירושונים)

האם התכוונתם ל... ארמגדון – אחרית הימים בדת הנוצרית ארמגדון (סרט) – סרט קולנוע שיצא בשנת 1998 בכיכובו של ברוס ויליס תל מגידו – מקום המזוהה עם "הר מגידון" שמוזכר בברית החדשה משחק ארמגדון – סוג של משחק בליץ בשחמט בו הלבן מקבל יותר זמן אך השחור מנצח גם אם יש תיקו. משמש כשובר שוויון.
אלכס אלבס

אלכסנדרו אלבס דו נסימנטו (בפורטוגזית: Alexandro Alves do Nascimento, נולד ב-30 בדצמבר 1974 בקאמפו פורמוזו שבברזיל, נפטר ב-14 בנובמבר 2012 בז'או שבברזיל), ובקיצור אלכס אלבס (Alex Alves) היה כדורגלן ברזילאי ששיחק בעמדת החלוץ. אלבס נפטר ממחלת הלוקמיה בשנת 2012 בגיל 38. אלכס אלבס החל את הקריירה בקבוצת ויטוריה, ובשנת 1992 החל לשחק בקבוצה הבוגרת, וזכה באליפות מדינת באהיה באותה שנה. בשנת 1994 עבר אלבס למועדון הפאר פלמיירס, וזכה איתו באליפות ליגת העל הברזילאית באותה עונה. לאחר מכן שיחק בז'ובנטודה ובפורטוגזה, ובשנת 1998 חתם בקרוזיירו, עמה זכה באותה שנה בגביע רקופה סודאמריקנה לאחר ניצחון במפגש כפול על ריבר פלייט, ובאליפות מדינת מינאס ז'ראיס. יכולתו הטובה של אלכס אלבס הקנתה לו חוזה בהרטה ברלין, שם חתם בשנת 1999. בעונתו הראשונה הבקיע ארבעה שערים, וקבוצתו סיימה במקום השישי בבונדסליגה. אחד משעריו, אותו הבקיע בניצחון 4-2 על פ.צ. קלן, נבחר כשער העונה בגרמניה. קלן הובילה 2-0, ומיד לאחר השער השני של קלן, כאשר אלבס חידש את המשחק מנקודת החצי, בעט את הכדור לשערה של קלן, וצימק את התוצאה ל-2-1, בדרך למהפך. באותה שנה הבקיע שער בהפסד 3-1 לברצלונה בשלב הבתים השני בליגת האלופות, בסיומו הודחה הרטה מהמפעל. בעונת 2000/01 הבקיע אלבס שמונה שערים, כשהוא משתף פעולה בהתקפה עם מיכאל פריץ ושטפן ביינליך, והקבוצה סיימה במקום החמישי, ובסיום אותה עונה זכה עם הרטה ברלין בגביע הליגה הגרמנית לאחר ניצחון 4-1 על שאלקה 04, בו הבקיע אלבס את השער השלישי. בעונת 2001/02 הבקיע אלבס שבעה שערי ליגה, והרטה סיימה את העונה במקום הרביעי. בתום אותה עונה הגנה הרטה על תוארה כמחזיקת גביע הליגה הגרמנית, לאחר שניצחה שוב את שאלקה 04 בתוצאה הזהה 4-1. בגמר זה, אלבס הבקיע את השער השני להרטה. עונת 2002/03 הייתה האחרונה של אלבס בהרטה ברלין. בעונה זו, הבקיע שישה שערים ובישל חמישה, והרטה סיימה במקום החמישי בבונדסליגה. בתום עונה זו עזב אלבס את הרטה ברלין לאחר ארבע עונות, בהן הבקיע 25 שערי ליגה ב-81 הופעות, וחתם באתלטיקו מיניירו. אלבס שיחק באתלטיקו מיניירו עונה אחת, והבקיע בה שמונה שערים. לאחר מכן לא הצליח אלבס למצוא קבוצה לתקופה ארוכה, ושיחק במועדונים הברזילאיים ואסקו דה גאמה, ויטוריה, עמה זכה בפעם השנייה בקריירה באליפות מדינת באהיה בשנת 2005, בואבישטה ספורט קלאב ופורטלזה, עמה זכה באליפות מדינת סיארה בשנת 2008, מחוץ לברזיל שיחק אלבס במועדון הסיני גוואנגז'ו פוטבול קלאב ובמועדון היווני קבאלה. בשנת 2010 חזר אלבס לברזיל, וסיים את הקריירה במועדון אוניאאו רונדונופוליס. על אף הצלחתו בשלבים מסוימים בקריירה, בעיקר בתקופתו בהרטה ברלין, אלבס מעולם לא שיחק בנבחרת ברזיל. בשנת 2007 אובחן אלבס כחולה בלוקמיה, אך המשיך לשחק כדורגל עד לשנת 2010. את דבר מחלתו חשף רק באוקטובר 2012, חודש אחד לפני שנפטר מהמחלה, בבית החולים בז'או הקרובה לסאו פאולו. עם ויטוריה: אליפות מדינת באהיה (2): 1992, 2005 עם פלמיירס: אליפות ליגת העל הברזילאית: 1994 עם קרוזיירו: רקופה סודאמריקנה: 1998 אליפות מדינת מינאס ז'ראיס: 1998 עם הרטה ברלין: שער העונה בגרמניה: 2000 גביע הליגה הגרמנית (2): 2001, 2002 עם פורטלזה: אליפות מדינת סארה: 2008 אלכס אלבס, באתר Transfermarkt אלכס אלבס, באתר WorldFootball.net אלכס אלבס, באתר FootballDatabase.eu
בראדשו

האם התכוונתם ל... הארי בראדשו – מאמן כדורגל אנגלי טרי בראדשו – שחקן פוטבול אמריקאי פרנק בראדשו – שחקן ומאמן כדורגל אנגלי קארי בראדשו – הדמות הראשית בסדרה "סקס והעיר הגדולה" קווין בראדשו – כדורסלן אמריקאי ישראלי ריצ'רד בראדשו – מנצח אופרה בריטי ומנהל כללי של להקת האופרה הקנדית בטורונטו
Stay (שיר של קייגו)

"Stay" הוא שיר של הדי ג'יי והמפיק הנורווגי קייגו. בסינגל מתארחת הזמרת האמריקאית מאטי נויס. השיר יצא לאור ב-4 בדצמבר 2015 כסינגל הרביעי מתוך אלבום האולפן הראשון של קייגו, "Cloud Nine". השיר זכה לביקורות חיוביות, ובזכות מספר המכירות הדיגיטליות הרב שלו, אף זכה לתוארי פלטינה וזהב במספר מדינות כמו איטליה ודנמרק. נוסף על כך, קייגו ונויס ביצעו את השיר בתוכנית "בוקר טוב אמריקה" המשודרת ברשת ABC. הווידאו קליפ לשיר בוים על ידי ג'ייסון ביטי ויצא ב-18 בפברואר 2016. הקליפ עוסק בזוג לסביות שחוות קשיים במערכת היחסים שלהן. אחת הנשים עובדת על הבעיות במערכת היחסים בכך שהיא רוקדת, וזהו הנושא העיקרי של הקליפ. עד לפברואר 2017 צבר הקליפ לשיר כ-19 מיליון צפיות ב-YouTube. מידע על השיר "Stay" באתר AllMusic סרטון השיר "Stay" באתר יוטיוב Kygo Releases Stunning Acoustic Version of "Stay" with Maty Noyes [WATCH], Music Times, ‏2015-12-16 Hear Kygo’s New Song “Stay” With The Weeknd Collaborator Maty Noyes | Idolator, Music News, Reviews, and Gossip on Idolator.com, ‏2015-12-04 Watch Kygo Perform 'Stay' with Maty Noyes on 'Good Morning America', Billboard Stay, בביצוע קייגו ומאטי נויס, וידאו קליפ של השיר באתר יוטיוב [1] מצעד הדאנס הבריטי, 2016-02-04 [2] מידע על Stay, באתר המצעד האוסטרי, ארכיון מידע על Stay, באתר המצעד האיטלקי, ארכיון מידע על Stay, באתר המצעד הגרמני מידע על Stay, באתר מצעד דנמרק מידע על Stay, באתר המצעד הנורווגי מידע על Stay, באתר המצעד של ניו זילנד מידע על Stay, באתר המצעד הפיני מידע על Stay, באתר המצעד הצרפתי, ארכיון מידע על Stay, באתר המצעד השוודי
חמדון

חמדון (בערבית: حمدون) הוא כפר לא מוכר בדואי, השוכן בסמוך ליישוב לוטם בגליל. היישוב שוכן בתחומי המועצה האזורית משגב, כשני ק"מ מצפון לדיר חנא. הכפר אוכלס ככפר לא מוכר בשנת 1952 על ידי בני שבט בדואי שהיו מפוזרים באזור הגליל. ביישוב מתגוררים 10 משפחות, ושטחו הוא 16 דונם. הסרט כבר לא אחמד מתעד את ניסיונותיו של תושב המקום, להשתלב בחברה הישראלית. ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
אנטואן קוריז'ה

אנטואן קוריז'ה (בצרפתית: Antoine Corriger;‏ 1884, לורן – 1967, גרוסלה (צר') שבצפון צרפת) היה כומר וחסיד אומות העולם מצרפת. קוריז'ה נולד בכפר בחבל לורן. אביו היה יערן שהתנגד לסיפוח החבל לגרמניה על ידי ביסמרק, ועבר עם משפחתו לפריז למרות שלא דיבר צרפתית. הוא עבד במפעלי "רנו" אך הושפל עקב מוצאו הגרמני, ועבר לעבוד באחוזה פרטית. אמו של קוריז'ה הייתה עקרת בית. קוריז'ה גדל באווירה דתית-קתולית אדוקה. הוא הוכשר לכמורה במכון קתולי בדיוקסיה של ורסאי, במחוז איל-דה-פראנס שבצפון צרפת. בשנות השלושים לחייו החל לכהן בתור כומר בכפר שומונטל (צר') בצפון צרפת, מצפון לפריז. בתקופת כיבוש צרפת על ידי גרמניה, בין השנים 1940–1944, החביא קוריז'ה 14 יהודים בני משפחה אחת בכנסייתו שבכפרו שומונטל. את הקשר בין קוריז'ה לבין בני המשפחה יצרה עוזרת הבית של קוריז'ה, שהייתה חברה במפלגה הקומוניסטית של צרפת. חלק מהיהודים המסתתרים הגיעו לכפרו של קוריז'ה ב-1941, ואילו חלק מיהודים אלה נמלטו אל הכפר מהגירוש מפריז בקיץ 1942. כולם נותרו במסתור אצל קוריז'ה עד השחרור. מכיוון שהילדים שבין המסתתרים לא יכלו ללמוד, לימד אותם קוריז'ה בעצמו, במסתור. כשסרקו גרמנים את הכפר בחיפוש אחר יהודים מסתתרים, הגן קוריז'ה על בני חסותו בכך ששלח אותם לחוות באזור. כדי לסייע בכלכלת המסתתרים, גידל קוריז'ה חמניות וירקות. כמו כן ארגן אירועי צדקה שהכנסותיהם היו קודש לתמיכה בתנועת ההתנגדות הצרפתית באזורו וגם במסתתרים, בחשאי. חלק מהמסתתרים עבדו תקופות מסוימות בחוות שסביב שומונטל, וכך סייעו בפרנסת המסתתרים. לאחר המלחמה היגרו ניצוליו של קוריז'ה לארצות הברית ומשם שלחו לו תמיכה כספית מעת לעת. קוריז'ה עצמו המשיך להתגורר בשומונטל, שם חי בעוני ונידב את רוב רכושו והכנסתו לצדקה. הסביבה בכפר הייתה אנטי דתית ולכן הותקפו קוריז'ה וכנסייתו מילולית מדי פעם. כדי לממן את המשך פעילותה של כנסייתו חיבר אורטוריה בשם בדוי ואף הדפיס גלויות. בשנת 2007 החלו שניים מהניצולים שלהם סייע קוריז'ה, סימון וגיזל פיקובסקי (Picovschi) בפעילות לשם הכרה בו, לאחר מותו, בתור חסיד אומות העולם. ב-2010 הכיר יד ושם באנטואן קוריז'ה בתור חסיד אומות העולם. אנטואן קוריז'ה הונצח בספר ביוגרפי שיצא לאור על ידי החברה להיסטוריה ולארכאולוגיה של פונטואז (Pontoise - רובע בפריז), בשנת 2009. פעילותו של אנטואן קוריז'ה, באתר יד ושם (באנגלית) hommage à l'abbé Antoine Corriger, curé de Chaumontel (בצרפתית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
וורונז' (נהר)

וורוֹנֶז' (ברוסית: Воронеж; נהגה: וַארוֹנֶז', ולפעמים: וַארוֹנֶשׁ) הוא נהר באובלסטים טמבוב, וורונז' וליפצק שברוסיה, יובל שמאלי של נהר דון. אורכו של וורונז' 342 ק"מ, עם אגן הניקוז של 21,600 קמ"ר. הנהר קופא במחצית הראשונה של דצמבר ונשאר תחת הקרח עד סוף מרץ. הערים וורונז' וליפצק שוכנות לאורך הנהר. במעלה הנהר הוא יוצא מנהר הדון דרומית לעיר וורורנז' ועולה צפונה במקביל ומזרחית לדון לאורך כ-150 קילומטרים. מערבית לעיר מוצ'ורינסק הנהר פונה מזרחה ומתפצל לשני הנהרות לסנוי ופולנוי וורונז' (וורונז' היער, וורונז' השדה). אלו עולים צפונה כ-75 קילומטרים עד גבול האובלסט ריאזאן. הנהר קרוי על שם עיירה שנהרסה על ידי המונגולים בעת פלישתם לרוסיה דאז. מכ"ם וורונז' מדיה וקבצים בנושא וורונז' בוויקישיתוף ערך זה הוא קצרמר בנושא גאוגרפיה של רוסיה ובנושא נהרות ונחלים. אתם מוזמנים לתרום לוויקיפדיה ולהרחיב אותו.